Greek Legal Document

Category: 264

Content:
118. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ Αριθ. 2/1975/0022 της 8 Φεβρ./2 Μαρτ. 1999 (ΦΕΚ Β΄170) Επέκταση διατάξεων του Νόμ. 2470/97 στο ειδικής περιορισμένης διαβάθμισης προσωπικό των καταργουμένων Κοινοτήτων που δεν υπάγεται στις διατάξεις του. Έχοντας υπόψη: 1.Τις διατάξεις: α) Του άρθρου 18 του Ν. 2539/97 (εδάφ. β παρ. 4) «Συγκρότηση Πρωτοβάθμιας Τοπικής Αυτοδιοίκησης». β) Του άρθρου 21 του Ν. 2470/1997 Αναμόρφωση μισθολογίου προσωπικού της Δημόσιας Διοίκησης και άλλες συναφείς διατάξεις (ΦΕΚ 40/Α/21.3.97). γ) Του Ν. 1188/1981 «Κώδικας καταστάσεως Προσωπικού Οργανισμών Τοπικής Αυτοδιοίκησης» (ΦΕΚ 204/ 31.7.1981 τ. Α΄) όπως ισχύει. 2.Το Π.Δ. 460/1987 «Μισθολογική εξέλιξη υπαλλήλων περιορισμένης διαβάθμισης των ΟΤΑ (ΦΕΚ 215/Α/1987). 3.Την ανάγκη επέκτασης διατάξεων του Ν. 2470/97 και στο προσωπικό ειδικής περιορισμένης διαβάθμισης των ΟΤΑ που δεν υπάγεται στις διατάξεις του νόμου αυτού. 4.Την υπ' αριθμ. 38271/12.11.98 (ΦΕΚ 1178/Β/13.11.98) κοινή απόφαση του Πρωθυπουργού και του Υπουργού Εσωτερικών «Ανάθεση αρμοδιοτήτων Υπουργού Εσωτερικών Δημόσιας Διοίκησης και Αποκέντρωσης, στον Υφυπουργό Εσωτερικών Δημ. Διοίκησης και Αποκέντρωσης» Γ. Φλωρίδη. 5.Την με αριθ. πρωτ. 2088104/12489/0022/5.1.98 ΚΥΑ «περί επέκτασης διατάξεων του Ν. 2470/97 στο ειδικής περιορισμένης διαβάθμισης προσωπικό των ΟΤΑ που δεν υπάγεται στις διατάξεις του», σύμφωνα με την οποία το προσωπικό αυτό εξελίσσεται μέχρι το 21ο Μ.Κ. 6. Την αριθμ. 1107147/1239/0006Α/4.10.96 (ΦΕΚ 922/Β/7.10.1996) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών». 7.Το γεγονός ότι από τις διατάξεις της απόφασης αυτής προκαλείται δαπάνη σε βάρος των προϋπολογισμών των οικείων ΟΤΑ το ύψος της οποίας δεν είναι δυνατόν να προσδιοριστεί και για την κάλυψη της οποίας δεν θα ζητηθεί επιχορήγηση από τον Κρατικό Προϋπολογισμό, σύμφωνα με το αριθμ. 1220/12.1.99 έγγραφο του ΥΠΕΣΔΔΑ. 8. Τις διατάξεις του άρθρου 40 Ν. 849/78 όπως συμπληρώθηκε με τις όμοιες του άρθρου 8 Ν. 2129/93, αποφασίζουμε: 1.Το ειδικής περιορισμένης διαβάθμισης προσωπικό ων καταργουμένων κοινοτήτων που υπάγεται στις διατάξεις του Δεύτερου Μέρους του Ν. 1188/1981, εξελίσσεται μέχρι και εννέα (9) μισθολογικά κλιμάκια πλέον το 21ου Μ.Κ. της κατηγορίας ΔΕ του Ν. 2470/97, που είχε καθορισθεί με την προαναφερόμενη ΚΥΑ, ήτοι μέχρι και το 12ο Μισθολογικό κλιμάκιο. 2. Η απόφαση αυτή ισχύει από  1 . 1 . 1 9 9 9 . 3.Η απόφαση αυτή να δημοσιευθεί στην Εφημερίδα της Κυβερνήσεως.